**Răvaşul**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hai, spune-mi frate: Ce mai face mama?

Am fost plecat atâţia ani la rând,

Dar i-am dus dorul.. fără să-mi dau seama

că-n poartă am lăsat-o suspinând.

Hai spune-mi frate: Casa e-n picioare,

Şi teiul meu, zâmbeşte din portiţă?

Dar oare acea fată ca o floare

mai poartă vara, florile-n cosiţă?

Hai frate.. spune-mi.. spune-mi: Pe-nserate

la fel îşi cântă codrul trist, doinirea?

De-atunci, nu te-a-ntrebat de mine, frate,

Privindu-te, nu mi-a cătat privirea?

Hai, spune-mi frate: Pomii sunt în floare

cu albul de cireş s-au primenit,

Aceleaşi flori, la poartă, mai sunt oare,

M-aşteaptă ca să-mi spună bun venit?

Hai spune-mi frate: Vântul mai adie

purtând cu el cereştile cântări,

Aşa cum mama în copilărie

cânta, privind cu lacrimi către zări?

Hai spune-mi frate: Grivei mai trăieşte?

Ori s-a sfârşit tânjind de dorul meu...

Ţi-aduci aminte cum, copilăreşte

ne luam la trântă pe spatele său?

La amândoi ne ţinea zbenguiala,

Din coadă, bătea colbul prăfuit..

Iar mama ne spunea că e sminteala...

O stare, peste noi, care-a venit...

Hai spune-mi frate: Toate-aceste-acasă

mai sunt aşa de vii cum le-am lăsat,

Iar luna îşi mai face loc la masă

lăsându-şi stelele pierdute-n sat?

\*\*\*\*\*

Şi am trimis din depărtări, răvaşul

spre satul meu ce l-am purtat în gând...

Dar mi-a răspuns pe-un colţ de cer, poştaşul:

"Că toate.. toate s-au sfârşit! Nicicând,

Nu va mai fi ca-n vremi de altă dată

cu bucurii şi jocuri de copii...

Nu va mai fi nici mama şi nici tată,

Şi nici Grivei ce te-aştepta să vii...

E doar un frate! Trist şi-mpovărat,

Cu greul şi durerea lui cea mare,

Acum, de nu grăbeşti paşii spre sat

să vii să-l vezi, cum boala pe picioare,

Şi-o duce! Şi e singurel, sărmanul,

Iar casa pare a se prăbuşi..

În buzunarul hainei n-are banul

să-şi poată duce traiul zi de zi!

De-aceea-ţi spun: Prietene, te-ntoarce

În satul tău ce mereu te-aştepta...

Scrisoarea mea să te gaseasca-n pace!

Iar de nu vii.. să ştii, vei regreta!

Vei plânge în căuş de frunze moarte,

Spre cimitir, în grabă, alergând,

Sub trandafiri, vei vedea pe-al tău frate

Cum s-a sfârşit de dorul tău, plângând!"

07.05.2020